**BUDAJENŐI KÖZÖS ÖNKORMÁNYZATI HIVATAL**

**REMETESZŐLŐSI KIRENDELTSÉGE**

**2090 Remeteszőlős, Vénusz utca 8-10.**

**KIVONAT**

Remeteszőlős Község Önkormányzat

képviselő-testületének 2015. november 2-án megtartott

soron következő ülése jegyzőkönyvéből.

(Kihagyva a kihagyandók!)

**Remeteszőlős Község Önkormányzat képviselő-testületének**

**80/2015. (XI.2.) önkormányzati határozata**

**a közösségi együttélés szabályairól szóló rendelet előkészítéséről**

Remeteszőlős Község Önkormányzatának Képviselő-testülete – figyelembe véve a jegyző által elvégzett jogi előkészítő vizsgálat eredményét – úgy dönt, hogy a közösségi együttélés szabályairól szóló, megalkotandó rendeletben az alábbi kérdéseket kívánja szabályozni:

* Ingatlanok jó rendben tartásának és az ingatlanok előtti közterület fenntartásának kérdésköre, melyet már a Remeteszőlős Község környezetvédelméről szóló 10/2006. (XII. 18.), valamint a közterületek tisztántartásáról és a települési szilárdhulladékkal kapcsolatos közszolgáltatásról szóló 14/2004. (VII. 15.) önkormányzati rendelet szabályoz, de az új rendelet a magatartás megsértése esetén alkalmazandó szankciókat megállapíthatja. Egyidejűleg meg kell szüntetni a két rendeletben elhelyezett duplikációkat is.
* Ingatlanokon ültetett fák kérdése, melynek meghatározó részét a fás szárú növények védelméről szóló 346/2008. (XII. 30.) Korm. rendelet szabályozza, de a környezet védelmének általános szabályairól szóló 1995. évi LIII. törvény 48. § (1) bekezdése szerint „a települési önkormányzat képviselő-testülete önkormányzati rendeletben – törvényben vagy kormányrendeletben meghatározott módon és mértékben – illetékességi területére a más jogszabályokban előírtaknál kizárólag nagyobb mértékben korlátozó környezetvédelmi előírásokat határozhat meg.”
* A hulladékgazdálkodási kérdéskört a hulladékgazdálkodás helyi rendjéről szóló 2/2014. (I.28.) önkormányzati rendelet szabályozza, de az új rendelet a magatartás megsértése esetén alkalmazandó szankciókat megállapíthatja.
* A közterület-foglalás kérdéskörét az utak, közterületek használatáról, védelméről és a közterület-használat díjáról szóló 13/2008. (IX.29.) önkormányzati rendelet szabályozza, de a megalkotandó rendelet esetén a szankció alá vont magatartások megállapítása szükséges.
* Zajvédelmi kérdésben a zajártalom elleni védekezés szabályairól szóló 16/2011. (X.24.) önkormányzati rendelet a szabályokat lefektette, de szükséges a magatartás megsértése esetén alkalmazandó szankciók megállapítása. Felülvizsgálandók a rendeletben hivatkozott felhatalmazó jogszabályok.
* Az avar és kerti hulladék égetés kérdését szabályozza az erről szóló 15/2011. (X.24.) önkormányzati rendelet, azonban a szankció megállapítása szükséges a megalkotandó rendeletben.

A Képviselő-testület felkéri a polgármestert és a jegyzőt, hogy a közösségi együttélés szabályairól szóló megalkotandó rendelet alapelveiről tájékoztassa a lakosságot, lehetőséget biztosítva a véleménynyilvánításra.

Remeteszőlős Község Önkormányzatának Képviselő-testülete úgy dönt, hogy a lakossági vélemény ismeretében fogja a közösségi együttélés szabályairól szóló rendeletet megalkotni.

Határidő: 2015. december 31.

Felelős: jegyző

Fenti határozatot a Testület 5 egyhangú igen szavazattal fogadta el.

k.m.f

Szathmáry Gergely dr. Kovács Dénes

 polgármester jegyző

A kivonat hiteléül:

Remeteszőlős, 2015. november 2.

 dr. Kovács Dénes jegyző